
RAPORT COMUN 

asupra  proiectului de Lege privind darea în administrarea Ministerului Transporturilor şi Infrastructurii a unor suprafeţe de teren, aflate în domeniul public al statului, din administrarea Academiei de Ştiinţe Agricole şi Silvice "Gheorghe Ionescu-Şişeşti"- Institutul de Cercetare - Dezvoltare pentru Montanologie Cristian-Sibiu, respectiv din administrarea Institutului de Cercetare-Dezvoltare pentru Creşterea Ovinelor şi Caprinelor Palas - Constanţa, în vederea realizării de către Compania Naţională de Autostrăzi şi Drumuri Naţionale din România - S.A. a obiectivului de investiţie "Varianta de ocolire a municipiului Sibiu", respectiv a obiectivului de investiţie "Varianta de ocolire a municipiului Constanţa"
(PL-x 564/2009)

1. În conformitate cu prevederile art.95 din Regulamentul Camerei Deputaţilor, republicat, prin adresa nr. PL-x 564/4 noiembrie 2009, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare, în fond, cu proiectului de Lege privind darea în administrarea Ministerului Transporturilor şi Infrastructurii a unor suprafeţe de teren, aflate în domeniul public al statului, din administrarea Academiei de Ştiinţe Agricole şi Silvice "Gheorghe Ionescu-Şişeşti"- Institutul de Cercetare - Dezvoltare pentru Montanologie Cristian-Sibiu, respectiv din administrarea Institutului de Cercetare-Dezvoltare pentru Creşterea Ovinelor şi Caprinelor Palas - Constanţa, în vederea realizării de către Compania Naţională de Autostrăzi şi Drumuri Naţionale din România - S.A. a obiectivului de investiţie "Varianta de ocolire a municipiului Sibiu", respectiv a obiectivului de investiţie "Varianta de ocolire a municipiului Constanţa".

Pentru întocmirea raportului, Comisiile au analizat avizele primite de la Comisia pentru industrii şi servicii şi Comisia juridică, de disciplină şi imunităţi şi avizul Consiliului Legislativ.

Proiectul de Lege are ca obiect de reglementare darea în administrarea Ministerului Transporturilor şi Infrastructurii a unor suprafeţe de teren de 186.555 m2, aflate în domeniul public al statului, din administrarea Academiei de Ştiinţe Agricole şi Silvice "Gheorghe Ionescu-Şişeşti"- Institutul de Cercetare - Dezvoltare pentru Montanologie Cristian-Sibiu, respectiv din administrarea Institutului de Cercetare-Dezvoltare pentru Creşterea Ovinelor şi Caprinelor Palas - Constanţa, în vederea realizării de către Compania Naţională de Autostrăzi şi Drumuri Naţionale din România - S.A. a obiectivului de investiţie "Varianta de ocolire a municipiului Sibiu", respectiv a obiectivului de investiţie "Varianta de ocolire a municipiului Constanţa".
2. La lucrări au fost prezenţi 52 deputaţi din totalul de 58 membri ai Comisiilor. 

La dezbaterea proiectului de Lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Kiraly Andrei Gheorghe – secretar de stat în cadrul Ministerului Educaţiei, Cercetării, Tineretului şi Sportului; domnul Dănuţ Apetrei şi domnul Adrian Rădulescu secretar de stat în cadrul Ministerului Agriculturii, Pădurilor şi Dezvoltării Rurale; domnul Anton Marin – secretar de stat în cadrul Ministerului Transporturilor şi Infrastructurii; domnul acad. Gheorghe Sin – preşedinte, domnul Dumitru Simionescu – vicepreşedinte şi domnul Ianculescu Marian – secretar general, Academia de Ştiinţe Agricole şi Silvice "Gheorghe Ionescu-Şişeşti”.

3. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


Senatul, în calitate de primă Cameră sesizată, a adoptat acest proiect de Lege în şedinţa din 2 noiembrie 2009.


 4. În raport de obiectul şi conţinutul său, proiectul de Lege face parte din categoria legilor organice, potrivit prevederilor art.73 din Constituţia României, republicată.


5. În urma dezbaterii, în şedinţele din 10 noiembrie 2009, 18 martie 2010, 23 şi 28 iunie 2010, Comisiile au propus, cu 57 de voturi pentru şi 1 vot împotrivă, adoptarea proiectului de Lege, în forma adoptată de Senat.

